Rikunarita-ORG/Wikinium huggingface dataset:
# Dialog Mediterranean

**Dialog Mediterranean**, pertama kali dilancarkan pada 1994, ialah forum kerjasama antara NATO dan negara-negara Mediterranean. Matlamatnya yang dinyatakan adalah "untuk mewujudkan hubungan baik dan persefahaman dan keyakinan bersama yang lebih baik di seluruh rantau ini, mempromosikan keselamatan dan kestabilan serantau dan menjelaskan dasar dan matlamat NATO."

Dialog itu mencerminkan pandangan NATO bahawa keselamatan di Eropah terikat dengan keselamatan dan kestabilan di Mediterranean. Ia juga memperkukuh dan melengkapkan Perkongsian Euro-Mediterranean dan Inisiatif Mediterranean Eropah dalam Organisasi Keselamatan dan Kerjasama dalam Eropah.

## Ahli

Dialog Mediterranean pada mulanya bermula dengan lima ahli, tetapi telah menambah dua lagi dari sejak penubuhan.

* Algeria (sejak Mac2000)
* Egypt (sejak Februari 1995)
* Israel (sejak Februari 1995)
* Jordan (sejak November 1995)
* Mauritania (sejak Februari 1995)
* Morocco (sejak Februari 1995)
* Tunisia (sejak Februari 1995)

### Libya

Dalam Sidang Kemuncak Chicago 2012, ketua negara NATO mengeluarkan deklarasi yang menyatakan bahawa Libya "dialu-alukan" sebagai rakan kongsi NATO "jika mahu", melalui Dialog Mediterranean. Libya masih belum menjawab.

## Lihat juga

* Perkongsian untuk Keamanan
* Kesatuan Mediterranean

## Rujukan

## Pautan luar

* Laman web Mediterranean Dialogue
# Rubah Artik

| Rubah Artik |
| --- |
|  |
| Status pemuliharaan |
|  Kurang membimbangkan  (IUCN 3.1) |
| Pengelasan saintifik |
| Alam: | Animalia |
| Filum: | Chordata |
| Kelas: | Mammalia |
| Order: | Carnivora |
| Keluarga: | Canidae |
| Genus: | *Vulpes* |
| Spesies: | V. lagopus |
| Nama binomial |
| Vulpes lagopus (Linnaeus, 1758) |
|  |
| Wilayah rubah Artik |
| Sinonim |
| * *Alopex lagopus* (Linnaeus, 1758)
* *Canis lagopus* Linnaeus, 1758
* *Canis fuliginosus* Bechstein, 1799
* *Canis groenlandicus* Bechstein, 1799
* *Vulpes arctica* Oken, 1816
* *Vulpes hallensis* Merriam, 1900
* *Vulpes pribilofensis* Merriam, 1903
* *Vulpes beringensis* Merriam, 1903
 |

**Rubah Artik** (*Vulpes lagopus*), juga dikenali sebagai **rubah putih**, **rubah kutub**, atau **rubah salji**, ialah sejenis rubah kecil yang asli di rantau Artik Hemisfera Utara dan kerap diseluruh biom tundra Artik. Ia tersesuai dengan baik terhadap kehidupan dalam persekitaran sejuk. Ia mempunyai bulu tebal dalam yang berwarna perang pada musim panas dan berwarna putih pada musim sejuk. Ia berpurata saiz pada sekitar 85.3 cm (33.6 in) bagi panjang badan, dengan rupa bentuk badan yang pada amnya bundar untuk meminimumkan peleasan haba badan.

Ia memangsakan mana-mana haiwan kecil yang dapat dicari, termasuk *lemming*, *vole*, anak anjing laut bergelang, ikan, dan burung laut. Ia juga akan memakan bangkai, beri, dan rumpai laut. Ia membentuk pasangan monogami semasa musim pembiakbakaan dan biasanya tinggal bersama-sama dalam kumpulan keluarga berbilang generasi di dalam sarang bawah tanah kompleks.

## Lihat juga

* Virus rabies Artik

## Rujukan

## Bacaan lanjut

* Nowak, Ronald M. (2005). *Walker's Carnivores of the World*. Baltimore: Johns Hopkins Press. ISBN 0-8018-8032-7

## Pautan luar

* "Vulpes lagopus". Integrated Taxonomic Information System. Dicapai pada 24 Februari 2009. (Inggeris)
* State of the Environment Norway: Rubah Artik (Inggeris)
* Institusi Smithsonian – Mamalia Amerika Utara: *Vulpes lagopus* (Inggeris)
* Galeri foto oleh islandsmyndir.is (Inggeris)

Templat:Pautan RB
Templat:Pautan RB
# Tahun Baru Qamari

**Tahun Baru Qamari** merupakan permulaan tahun dalam takwim qamari (lunar; berasaskan bulan) atau kalendar qamari Cina (lunisolar; berasaskan bulan dan matahari).

| Tahun Baru Qamari تاهون بارو قمري |
| --- |
| **Atas ke bawah, kiri ke kanan**:
* Pertunjukan Bunga api di Pelabuhan Victoria, Hong Kong
* Sebuah persembahan tarian singa di Kuala Lumpur
* Sambutan tahun baru cina di Singapura
* Perarakan sambutan tahun baru cina di Manhattan's Chinatown, Bandaraya New York
 |
| Kepentingan | Hari Tahun Baru Cina |
| Tarikh | Hari pertama takwim Qamari (Hujung Januari - awal Februari di Asia timur dan tenggara) |

Sambutan tahun baru berikut jatuh pada hari yang sama dalam tahun Gregory, biasanya dalam lingkungan 21 Januari hingga 20 Feburari:

* Tahun Baru Cina
* Seollal (Korea)
* Tết (Vietnam)
* Losar (Tibet)
* Tsagaan Sar (Mongolia)

* Tahun Baru Jepun (hingga 1873)

Sambutan-sambutan berikut pula jatuh pada hari lain:

* Maal Hijrah (Islam)
* Rosh Hashanah (Yahudi)

## Lihat juga

* Tahun Baru
* Hari Tahun Baru
# Plat Eurasia

| Plat Eurasia |
| --- |
| Plat Eurasia |
| Jenis | Utama |
| Perkiraan luas wilayah | 67,800,000 km2 (26,200,000 bt2) |
| Pergerakan1 | Selatan |
| Kecepatan1 | 7–14 mm (0.28–0.55 in)/tahun |
| Wilayah | Asia (kecuali Semenanjung Arab, subbenua India, Papua Barat, kawasan barat Alp Jepun di Jepun tengah, Hindia Timur dan kawasan timur Banjaran Chersky di Siberia timur), Eropah (termasuk sebahagian Iceland), Lautan Artik, Lautan Atlantik |
| 1Relatif dengan Plat Afrika |

**Plat Eurasia** ialah plat tektonik yang merangkumi sebahagian besar Eurasia (sebuah daratan yang terdiri daripada benua tradisional Asia dan Eropah), dengan pengecualian ketara di Semenanjung Arab, benua kecil India, dan kawasan timur Banjaran Chersky di timur Siberia. Ia juga termasuk kerak lautan yang memanjang ke arah barat ke Rabung Tengah Atlantik dan ke utara ke Permatang Gakkel.

## Sempadan

Pinggir barat ialah sempadan plat persimpangan tiga dengan plat Amerika Utara dan plat Nubia di persimpangan tiga Azores yang aktif seismik, memanjang ke utara di sepanjang Rabung Tengah Atlantik ke arah Iceland. Permatang seperti rabung terbentuk di sempadan plat mencapah. Ia terletak di dalam air dalam dan sangat sukar untuk dipelajari. Para saintis kurang mengetahui tentang rabung tengah lautan berbanding planet-planet dalam Sistem Suria.

Ada satu lagi simpang tiga di mana plat Eurasia bertemu dengan plat Arab. Subplat Anatolia kini sedang dihimpit oleh perlanggaran plat Eurasia dengan plat Arab di Zon Sesar Anatolia Timur.

Sempadan antara plat Amerika Utara dan plat Eurasia di kawasan sekitar Jepun telah digambarkan sebagai "bergeser". Terdapat peta yang berbeza untuknya berdasarkan perihal tektonik, seismik dan mekanisme fokus gempa bumi. Geometri plat termudah menarik sempadan dari Permatang Nansen melalui zon ubah bentuk yang luas di Asia Utara ke Laut Okhotsk, kemudian ke selatan melalui Pulau Sakhalin dan Hokkaido ke persimpangan tiga di Jurang Jepun. Akan tetapi, pandangan mudah ini telah berjaya dicabar melalui penyelidikan yang lebih terkini. Semasa tahun 1970-an, Jepun dianggap terletak di plat Eurasia di persimpangan empat dengan plat Amerika Utara apabila sempadan timur plat Amerika Utara dilukis melalui selatan Hokkaido.

Semua letusan gunung berapi di Iceland, seperti letusan Eldfell pada tahun 1973, letusan Laki pada tahun 1783 dan letusan Eyjafjallajökull pada tahun 2010, disebabkan oleh pergerakan plat Amerika Utara dan Eurasia yang terpisah, yang merupakan hasil daripada daya sempadan plat yang berbeza.

Sempadan menumpu antara plat Eurasia dengan plat India membentuk banjaran gunung Himalaya. Geodinamik Asia Tengah didominasi oleh interaksi antara plat Eurasia dan plat India. Di kawasan ini, banyak sub-plat atau blok kerak telah diiktiraf, yang membentuk zon transit Asia Tengah dan Asia Timur.

Plat Eurasia dan Anatolia
## Lihat juga

* Plat Sunda
* Subplat Anatolia
* Plat Laut Aegea

## Rujukan
# Penapaian (biokimia)

Penapaian ialah proses mengekstrak tenaga daripada redoks pengoksidaan sebatian organik, seperti karbohidrat menggunakan penerima elektron endogenus, yang juga selalunya sebatian organik. Sebaliknya pula, respirasi pula berlalu dengan elektron didermakan kepada penerima elektron eksogenus seperti oksigen melalui pengangkutan elektron berantai. Penapaian amat penting dalam keadaan anaerobik apabila tiada pemfosforilan oksidatif untuk mengawal penghasilan ATP (adenosina trifosfat) oleh glikolisis. Semasa penapaian, piruvat bermetobilasi kepada beberapa sebatian. Penapaian homolaktik ialah penghasilan asid laktik daripada piruvat; penapaian alkohol ialah penukaran piruvat kepada etanol dan karbon dioksida; dan penapaian heterolaktik ialah penghasilan asid laktik dan juga asid lain serta alkohol.

Penapaian tidak semestinya perlu dijalankan dalam keadaan anaerobik. Contohnya, walaupun dalam kehadiran oksigen yang banyak, sel yis lebih menyukai penapaian berbanding pemfosforilan oksidatif, selagi adanya gula untuk kegunaan (satu fenomena yang dikenali sebagai kesan Crabtree). Aktiviti antibiotik daripada bunga Humulus lupulus juga merencat metabolisma aerobik dalam yis.

Gula menjadi substrat (biokimia) umum untuk proses penapaian, dan contoh tipikal hasil produk penapaian ialah seperti etanol, asid laktik, laktosa, dan hidrogen. Namun, sebatian eksotik juga boleh terhasil daripada proses penapaian seperti asid butirik dan aseton. Yis menjalanakan proses penapaian menghasilkan etanol dalam Bir, wain, dan minuman keras yang lain, berserta dengan penghasilan kuantiti karbon dioksida yang banyak. Penapaian berlaku di dalam sel mamalia apabila berlakunya senaman intensif dengan bekalan oksigen terhad, mengakibatkan penghasilan asid laktik.

## Rujukan

Probiyotik
# Stesen kereta api

Stesen kereta api di Malaysia.
**Stesen kereta api**, **stesen keretapi** atau **depoh** ialah kemudahan pengangkutan rel atau tempat di mana kereta api biasanya berhenti untuk mengambil/menurunkan para penumpang dan mengangkut barangan atau kedua-duanya sekali. Ia biasanya terdiri daripada sekurang-kurangnya satu platform, satu trek dan bangunan stesen yang menyediakan perkhidmatan sampingan seperti penjualan tiket, bilik menunggu dan perkhidmatan bagasi/kargo. Lazimnya terdapat pengangkutan awam lain yang berhubung dengan stesen kereta api seperti bas dan teksi.

## Sejarah

Stesen Bakar Street di London, ialah stesen bawah pertama di dunia.
Depoh pertama yang direkodkan di dunia ialah The Mount on the Oystermouth Railway (kemudian ia dikenali sebagai Swansea and Mumbles) di Swansea, Wales. Perkhidmatan penumpang dimulakan pada tahun 1807, walaupun kereta api itu ditarik menggunakan larian kuda dan bukannya menggunakan enjin lokomotif. Stesen dua tingkat Mount Clare di Baltimore, Maryland, Amerika Syarikat, yang kekal sehingga kini menjadi sebagai muzium, merupakan stesen pertama yang menwarkan perkhidmatan penumpang sebagai perhentian Kereta Api Baltimore dan Ohio yang ditarik kuda pada 22 Mei 1830.

## Kemudahan

Mesin tiket di Stesen MRT Surian.
Stesen kereta api biasanya mempunyai kakitangan pejabat jualan tiket, mesin tiket automatik, atau kedua-duanya, walaupun pada beberapa laluan kereta api tiket dijual di atas kereta api. Kedai serbaneka juga boleh dijumpai di stesen kereta api. Stesen yang lebih besar biasanya mempunyai kemudahan makanan segera atau restoran. Di sesetengah negara, stesen juga mungkin mempunyai bar atau pub. Kemudahan stesen lain mungkin termasuk: tandas, bagasi, kauter hilang dan jumpa, papan berlepas dan ketibaan, kereta bagasi, bilik menunggu, perhentian teksi, ruang bas dan juga tempat letak kereta. Stesen yang lebih besar cenderung mempunyai rangkaian kemudahan yang lebih luas termasuk juga pejabat keselamatan stesen. Stesen asas mungkin hanya mempunyai platform, walaupun ia mungkin masih dibezakan daripada perhentian (bahasa Inggeris: *halt*), tempat perhentian yang mungkin tidak mempunyai platform.

## Pencapaian

Stesen Shinjuku.
* Stesen Shinjuku ialah stesen tersibuk di dunia, terletak di Tokyo, Jepun dengan 3.5 milion penumpang per hari.

## Lihat juga

* Stesen bas
* Perhentian bas

## Rujukan

## Bacaan lanjut

* Coleford, I. C. (October 2010). Smith, Martin (penyunting). "By GWR to Blaenau Ffestiniog (Part One)". *Railway Bylines*. Radstock: Irwell Press Limited. **15** (11).
* Reade, Lewis (1983). *Branch Line Memories Vol 1*. Redruth, Cornwall: Atlantic Transport & Historical Publishers. ISBN 978-0-90-689906-9.

## Pautan luar

* A comprehensive technical article about stations from Railway Technical Web Pages
# Sukan Olimpik Musim Sejuk 1932

Sukan Olimpik Musim Sejuk III| Hos Bandar | Lake Placid, Amerika Syarikat |
| Negara | 17 |
| Atlet | 252 (231 lelaki, 21 wanita) |
| Acara | 14 dalam 4 sukan |
| Pembukaan | 4 Februari 1932 |
| Penutupan | 13 Februari 1932 |
| Dibuka oleh | Franklin D. Roosevelt |
| **Musim Sejuk**← St. Moritz 1928Garmisch 1936 →
**Musim Panas**← Los Angeles 1932Berlin 1936 → |

**Sukan Olimpik Musim Sejuk III** secara rasmi dikenali sebagai **III Olympic Winter Games** merupakan acara pelbagai sukan yang diadakan di Lake Placid.

## Jadual pingat

| Kedudukan | Negara | Emas | Perak | Gangsa | Jumlah |
| --- | --- | --- | --- | --- | --- |
| 1 |  Amerika Syarikat\* | 6 | 4 | 2 | 12 |
| 2 |  Norway | 3 | 4 | 3 | 10 |
| 3 |  Sweden | 1 | 2 | 0 | 3 |
| 4 |  Kanada | 1 | 1 | 5 | 7 |
| 5 |  Finland | 1 | 1 | 1 | 3 |
| 6 |  Austria | 1 | 1 | 0 | 2 |
| 7 |  Perancis | 1 | 0 | 0 | 1 |
| 8 |  Switzerland | 0 | 1 | 0 | 1 |
| 9 |  Jerman | 0 | 0 | 2 | 2 |
| 10 |  Hungary | 0 | 0 | 1 | 1 |
| Jumlah (10 negara) | 14 | 14 | 14 | 42 |
# Sukan Asia Musim Sejuk 1990

Sukan Asia Musim Sejuk II| Bandar tuan rumah | Sapporo, Hokkaidō, Jepun |
| Penyertaan negara | 9 |
| Penyertaan atlet | 310 |
| Acara | 33 dalam 4 sukan |
| Upacara pembukaan | 9 Mac |
| Upacara penutupan | 14 Mac |
| Pembukaan dirasmikan oleh | Akihito Maharaja Jepun |
| Pembaca ikrar atlet | Seiko Hashimoto |
| Stadium utama | Makomanai Indoor Stadium |
| ← Sapporo 1986Harbin 1996 → |

**Sukan Asia Musim Sejuk ke-2** (Jepun: 第2回アジア冬季競技大会, rumi: *Dai 2-kai Ajia tōkikyōgitaikai*) telah diadakan dari 9 hingga 14 Mac 1990, di Sapporo, Hokkaidō, Jepun. India pada asalnya dijadualkan menjadi tuan rumah edisi kedua temasya itu, tetapi disebabkan masalah teknikal dan kewangan ia melepaskan hak pengehosannya kepada Jepun pada tahun 1989. Asiad Musim Sejuk Ke-2 menyaksikan tiga NOC mengambil bahagian dalam permainan itu buat kali pertama: Taipei Cina, Iran dan Filipina.

## Acara sukan

Acara daripada hanya enam sukan telah diadakan di Asiad Musim Sejuk Kedua. Luncur angka telah dihentikan buat sementara waktu kerana konflik dengan Kejohanan Luncur Ais Berbunga Dunia 1990, manakala Lompat Ski Bukit Besar (90m) sekali lagi menjadi sukan demonstrasi.

* Ski alp (4) ()
* Biatlon (3) ()
* Ski rentas desa (6) ()
* Hoki ais (1) ()
* Luncur laju balapan pendek (10) ()
* Luncur laju (9) ()

sukan demonstrasi
* Lompat ski (1) ()

## Penyertaan negara

Pasukan dari Iran, Taipei Cina dan Filipina membuat penampilan sulung mereka di acara itu, yang mempunyai lebih daripada tiga ratus atlet masuk dari sembilan negara.

|  |  |
| --- | --- |
| * China (73)
* Taipei Cina (5)
* India (12)
* Iran (10)
* Jepun (80)
 | * Mongolia (7)
* Korea Utara (54)
* Filipina (1)
* Korea Selatan (63)
 |

Negara yang tidak bersaing
Hong Kong, yang telah menghantar delegasi pemain luncur ais berbunga ke perlawanan terakhir, kali ini hanya menghantar pegawai.

* Hong Kong

## Jadual pingat

  \*   Tuan rumah (Jepun)

| Kedudukan | Negara | Emas | Perak | Gangsa | Jumlah |
| --- | --- | --- | --- | --- | --- |
| 1 |  Jepun (JPN)\* | 18 | 16 | 13 | 47 |
| 2 |  China (CHN) | 9 | 9 | 8 | 26 |
| 3 |  Korea Selatan (KOR) | 6 | 7 | 8 | 21 |
| 4 |  Korea Utara (PRK) | 0 | 1 | 4 | 5 |
| 5 |  Mongolia (MGL) | 0 | 0 | 1 | 1 |
| Jumlah (5 negara) | 33 | 33 | 34 | 100 |

## Rujukan

|  |  |  |
| --- | --- | --- |
| Didahului oleh **Sapporo** | Sukan Asia Musim Sejuk* SapporoSukan Asia Musim Sejuk II* (1990) | Diikuti oleh: **Harbin** |
# 2000-an

Dekad 2000-an merupakan tahun-tahun dari 2000 hingga 2009, iaitu antara 24 Ramadan 1420 hingga 14 Muharam 1431. Perhimpunan Agung Bangsa-Bangsa Bersatu telah mengisytiharkan dekad ini sebagai "Dekad Antarabangsa bagi Kebudayaan Keamanan dan Ketidakganasan untuk Kanak-kanak Sedunia".

Setakat ini, dekad 2000-an telah ditandakan dengan persoalan-persoalan sosial yang diwarisi oleh dunia dari dekad 1990-an dan penamatan Perang Sejuk. Isu-isu itu merangkumi:

* peningkatan terorisme;
* perkembangan komunikasi dan telekomunikasi yang pesat melalui telefon bimbit dan internet;
* perkembangan kebudayaan pop antarabangsa;
* perkembangan globalisasi secara besar-besaran yang tidak pernah berlaku dahulu.

Dari segi politik, hampir-hampir seluruh dekad 2000-an didominasikan oleh perjuangan bagi menentang tindakan terorisme yang telah menyebabkan:

* serangan Pusat Dagangan Dunia;
* Pengepungan Teater Moscow;
* pengeboman-pengeboman kereta api Madrid;
* pengeboman-pengemboman London 2005;
* pengeboman-pengeboman New Delhi Oktober 2005; dan
* krisis tebusan sekolah Beslan.

Perjuangan terhadap terorisme termuncul dalam berita hampir setiap hari, terutamanya di Amerika Utara dan Eropah. Kontroversi terhadap perjuangan tersebut, akibat-akibatnya serta justifikasi ataupun ketiadaannya, telah menyebabkan sebuah dunia yang berbelah bagi dari segi politik dan sosial.

Dekad 2000-an juga menyaksikan pertumbuhan ekonomi yang amat mengagumkan di salah dua daripada negara-negara yang paling ramai penduduk di dunia, yakni India dan China, serta kesannya pertumbuhan ini kepada Dunia Barat.

## Peristiwa dan arah aliran

## Kelahiran

## Kematian
# Kecantikan

Hiasan jed China dengan hiasan bunga dari Dinasti Jin di Muzium Shanghai.
**Kecantikan**, **keindahan** atau **keelokan** ialah hal atau keadaan cantik, yakni sifat pada manusia, makhluk, objek atau tempat yang memberi perasaan persepsi keseronokan atau kepuasan. Kecantikan dikaji dalam bidang estetika, budaya, psikologi sosial, falsafah dan sosiologi. Kehodohan pula ialah lawan kepada kecantikan.

Pengalaman "kecantikan" biasanya membabitkan takridan suatu bahan sebagai seimbang dan harmoni dengan alam sekitar, yang boleh membawa kepada sifat tarikan dan kesejahteraan emosi. Oleh kerana kecantikan adalah subjektif, kecantikan biasanya dikatakan bergantung kepada pemandang ("*beauty is in the eye of the beholder*"). Kecantikan juga dikatakan memiliki aras objektif dan subjektif separa, yakni tidak sepenuhnya subjektif dalam suatu penilaian estetika.

## Rujukan

## Pautan luar

* Kategori berkaitan Beauty di Wikimedia Commons
* Takrifan kamus bagi *kecantikan* di Wikikamus
# Thomas Paine

| Thomas Paine |
| --- |
| Portret lukisan Laurent Dabos (sekitar thn. 1792) |
| Kelahiran | Thomas Pain (1737-02-09)9 Februari 1737 Thetford, Norfolk, Great Britain |
| Meninggal dunia | Jun 8, 1809(1809-06-08) (umur 72) Bandar Raya New York, Amerika Syarikat |
| Pasangan | Mary Lambert (k. 1759), Elizabeth Ollive (k. 1771) |
|  |
| Era | Zaman Kesedaran |
| Sekolah | Kesedaran, liberalisme, republikanisme |
| Kepentingan utama | Politik, etika, agama |
|
Dipengaruhi
* Jacobin, Voltaire, Jean-Jacques Rousseau, John Locke, Religious Society of Friends, Montesquieu, Benjamin Franklin
 |
|
Mempengaruhi
* Thomas Jefferson, William Godwin, Mary Wollstonecraft, Pierre Victurnien Vergniaud, Abraham Lincoln, Thomas Edison, Jyotirao Phule, Moncure D. Conway, Bertrand Russell, Christopher Hitchens, Robert G. Ingersoll
 |
|  |
| Tandatangan |
|  |

**Thomas Paine** (lahir **Thomas Pain**; 9 Februari 1737 (29 Januari 1736 menurut takwim Julius) – 8 Jun 1809) merupakan seorang aktivis, filsuf, pakar teori dan revolusioner Amerika Syarikat. Beliau merupakan antara Bapa Pengasas Amerika Syarikat yang masyhur melalui penulisan dua karya risalah paling berpengaruh sewaktu bermulanya Revolusi Amerika lalu mendorong golongan pemberontak Patriot mengisytiharkan kemerdekaan mereka dari Britain pada 1776. Fahaman beliau mencerminkan retorik hak asasi manusia transnasional yang wujud semasa Zaman Pencerahan pada ketika itu.

## Biografi

## Bibliografi

## Nota

## Rujukan
# Taipei Cina

Bendera Olimpik Taipei Cina
**Taipei Cina** (Cina Tradisional: 中華臺北, Cina Ringkas: 中华台北, pinyin: Zhōnghuá Táibĕi) ialah nama yang digunakan oleh **Taiwan**, **Republik China di Taiwan** (ROC) untuk menyertai sukan antarabangsa. Oleh sebab Republik Rakyat China (PRC) menentang pengiktirafan Taiwan sebagai sebuah negara di bawah Dasar Satu Chinanya, ROC dipaksa melepaskan nama "Republik China" atau "Taiwan" agar tidak menyampaikan sebarang maksud tersirat akan kedaulatannya apabila menyertai kegiatan sukan antarabangsa (sila lihat Status politik Taiwan).

Terdapat dua versi terjemahan China untuk nama "Taipei China", iaitu:

* *Zhōnghuá Táibĕi* (中華臺北) yang digunakan oleh Republik China (ROC) dan dalam semua dokumen rasmi;
* *Zhōngguó Táibĕi* (中國臺北) yang digunakan oleh Republik Rakyat China (PRC).

Oleh sebab *Zhōngguó Táibĕi* (中國臺北) juga boleh bermaksud "Taipei, China", kerajaan ROC melihatkan nama tersebut sebagai menghina kerana ia meletakkan Taiwan pada taraf yang sama dengan Hong Kong, China, dan Macau, China.

## Lihat juga

* Bendera Taiwan cadangan
* Hubungan luar negeri Republik China
* Ketetapan Nagoya
* Lagu Bendera Kebangsaan, "'Guoqi ge*"*
* Pasukan bola keranjang nasional Taipei Cina
* Pasukan bola sepak nasional Taipei Cina
* Pasukan hoki ais nasional Taipei Cina
* Teori empat-peringkat Republik China

## Pautan luar

* Jawatankuasa Olimpik Taipei Cina: Laman web rasmi Diarkibkan 2007-07-23 di Wayback Machine
* Taipkan "TPE" dalam laman-laman web jadual penerbangan yang berikut untuk melihat rujukan kepada "Taipei, Taipei Cina":
	+ Jadual Penerbangan Lapangan Terbang Antarabangsa San Francisco Diarkibkan 2007-06-09 di Wayback Machine
	+ Jadual Penerbangan Lapangan Terbang Antarabangsa Los Angeles Diarkibkan 2007-08-29 di Wayback Machine

* Rencana-rencana mengenai rujukan Pertubuhan Bangsa-Bangsa Bersatu (PBB) kepada Taiwan:
	+ Makalah *Taipei Times* tentang Reaksi Setiausaha Agung PBB terhadap Gempa Bumi 9-21 di Taiwan
	+ Perhimpunan Agung PBB Menyatakan Rasa Simpati kepada Kerajaan dan Rakyat China kerana Gempa Bumi di Provinsi Taiwan

* Maklumat tentang *Japan Asia Airways*, sebuah anak syarikat *Japan Airlines* yang ditubuhkan untuk tidak menyinggung Beijing
	+ (Jepun) Laman web rasmi *Japan Asia Airways* Diarkibkan 2004-09-23 di Wayback Machine
	+ Maklumat Latar Belakang
* Permit Kediaman Switzerland merujuk kepada kerakyatan warganegara ROC sebagai "Taipei Cina"

**Error: tiada nama laman disertakan (help).**